Espanjan vaakuna

**Espanjan vaakuna** on Espanjan kuningaskunnan virallinen symboli lipun, moton ja kansallislaulun ohella. Vaakunan kilpi koostuu useasta pienemmästä vaakunasta, jotka symboloivat muinaisia kuningaskuntia, joiden yhdistyessä moderni Espanja syntyi:

* Punaisessa kentässä kultainen kolmitorninen linna (Kastilia)
* Hopeisessa kentässä purppuranvärinen leijona (León)
* Kultaisessa kentässä neljä punaista paalua (Aragonia)
* Punaisessa kentässä kultaisten ketjujen muodostama sidosruusuke ja reunus (Navarra)
* Tyviö: Hopeisessa kentässä vihreä granaattiomenan kukka, siemenet punaiset (Granada)

Vaakunan kilven keskustassa on lisäksi sydänvaakunan päällikkeenä Bourbonin hallitsijasuvun symboli, punaisella reunustetussa sinisessä kentässä kolme kultaista liljaa (*fleur-de-lis*). Vaakunan sivuilla on meren päällä seisovat Herakleen pylväät, jolla nimellä Gibraltarinsalmi ja vastarannan Jebel Musa tunnettiin aiemmin. Pylväitä kiertävällä nauhalla on Espanjan siirtomaa-aikaan viittaava latinankielinen teksti *Plus ultra*, suomeksi "vielä pidemmälle". Vasemmanpuoleisen pylvään päällä on keisarillinen  kruunu, oikeanpuoleisen päällä kuninkaallinen kruunu. Pylväät vaakunaan liitti kuningas Kaarle I (paremmin tunnettu Pyhän saksalais-roomalaisen keisarikunnan Kaarle V:nä), joka halusi korostaa niillä valtakuntansa laajuutta.

Nykyinen vaakuna on vahvistettu vuonna 1981 säädetyssä laissa.

## Entiset vaakunat


Kuva:Coat of Arms of Queen Isabella of Castile (1474-1492).svg|Ferdinand II Aragonialaisen ja Isabella I Kastilialaisen vaakuna 1475–1492. Kotka symboloi Evankelista Johannesta.
Kuva:Coat of Arms of Queen Isabella of Castile (1492-1504).svg|Espanjan ensimmäinen vaakuna 1492–1504. 
Kuva:Greater Coat of Arms of Charles I of Spain, Charles V as Holy Roman Emperor (1530-1556).svg|Kaarle I:n vaakuna 1516–1556, jossa on myös saksalaisia elementtejä ja Herkuleen pylväät.
Kuva:Coat of Arms of Philip II of Spain, English King Consort-Spanish Variant (1556-1558).svg|Filip II:n aikainen vaakuna 1556–1558. 
Kuva:Coat of Arms of Philip II of Spain (1558-1580).svg|Filip II:n aikainen vaakuna 1558–1580.
Kuva:Royal Coat of Arms of Spain (1580-1668).svg|Filip II:n aikainen vaakuna 1580–1598. Vaakunan ympärillä on Kultaisen taljan ritarikunnan ketju.
Kuva:Royal Coat of Arms of Spain (1700-1761)-Common Version.svg|Filip V:n aikainen vaakuna 1700–1746. Ensimmäinen kuningas Bourbon-suvusta.
Kuva:Royal Coat of Arms of Spain (1761-1868 and 1874-1931) Golden Fleece Variant.svg|Kaarle III:n aikainen vaakuna vuodelta 1761.
Kuva:Middle Coat of Arms of Joseph Bonaparte as King of Spain.svg|Joseph Bonaparten aikainen vaakuna 1808–1813. Alin kenttä vasemmalla symboloi mertentakaisia provinsseja. Keskellä oleva kotka on Ranskan keisarikotka.
Kuva:Coat of Arms of Spain (1868-1870 and 1873-1874).svg|Espanjan ensimmäisen tasavallan vaakuna 1873–1874. 
Kuva:Coat of Arms of Spain (1874-1931) Pillars of Hercules Variant.svg|Kuningaskunnan vaakuna 1875–1931.
Kuva:Coat of Arms of Spain (1931-1939).svg|Espanjan toisella tasavallalla 1931–1939 oli sama vaakuna kuin ensimmäisellä tasavallalla.
Kuva:Coat of Arms of Spain (1939-1945).svg|Fasistisen Francon Espanjan vaakuna 1938–1977. Nauhassa lukee teksti «Una, grande, libre» (*Yksi, suuri, vapaa* espanjaksi).
Kuva:Coat of Arms of Spain (1977-1981).svg|Kuningaskunnan vaakuna 1977–1981.


## Katso myös
*Luettelo Espanjan autonomisten yhteisöjen vaakunoista
*Espanjan lippu

## Aiheesta muualla

*Flags of the World.html)